mozzjoni ta' Marlene Farrugia li pprezentat il-bieraħ fil-Parlament dwar Keith Schembri l-Kasco tindirizza n-nuqqas ta' Joseph Muscat li għal dawn l-aħħar għaxar ġimgħat (ta' l-inqas), injora l-imġieba ta' dawk ta' madwaru. Għax anke kieku ma issemmewx l-allegazzjonijiet dwar dak li qed jingħad li ġara bejn Keith Schembri u Adrian Hillman tat-Times, ix-xibka ta' kumpaniji fil-Panama, l-British Virgin Islands, Ċipru u Ġibiltar minnha innifisha toħloq ħafna suspetti ta' konflitti [eżistenti u forsi anke immaġinarji] bejn Keith Schembri l-bniedem tan-negozju u Keith Schembri ċ–Ċhief of Staff fl-Uffiċċju tal-Prim Ministru f' Kastilja. L- li ħarġu mal-Panama Papers jispjegaw ħafna. Imma dan mhux biżżejjed. Għax avolja Keith Schembri rriżenja minn Direttur tal-kumpaniji tiegħu f'Marzu 2013, hu inevitabbli li l-fatt li hu l-azzjonist maġġoritarju f'dawn l-istess kumpaniji minn innifsu jagħtiħ influwenza kontinwa dwar kif isiru l-affarijiet fl-istess kumpaniji. Dan minkejja li ddistakka ruħu mit-tmexxija ta' kuljum tagħhom. Tant dan hu hekk li l- jirreferu għal ideat dwar negozju addizzjonali [riċiklaġġ tal-iskart fl-Indja kif ukoll r- L-iktar ħaġa onorevoli li seta jagħmel Keith Schembri kien li jitlaq bil-kwiet għaxar ġimgħat ilu. Kieku għamel dan kien jevita li jinbarazza lil sieħbu Joseph Muscat. Kien jevita ukoll ħsara kbira lill-Partit Laburista. Il-fatt li ddeċieda li jibqa' hemm ifisser ħaġa waħda biss: li jew m'huwiex jirrealizza l-ħsara kbira li għamel (u għadu qed jagħmel) inkella li jiġi jaqa' u jqum mill-konsegwenzi. Probabbilment li jiġi jaqa' u jqum. Il-mozzjoni ta' Marlene, għal raġunijiet ta' aritmetika sempliċi, mhux ser tkun approvata. Peró dan ma jfissirx li Joseph Muscat u l-Kabinett għandhom jibqgħu b'għajnejhom magħluqin. Hu fl-interess tal-pajjiż kollu li jiftħu għajnejhom beraħ u li jnaqqsu l-ħsara li saret u li għad tista' ssir lill-pajjiż. Huma biss jistgħu jagħmlu dan. Għalhekk hu importanti li Marlene ressqet il-mozzjoni. Il-ferita jeħtieġ li tidher sewwa ħalli kulħadd ikun jaf biha u ħadd ma jkollu skużi li ma kienx jaf.
Il-mozzjoni ta' Marlene fuq Keith il-Kasco